કોંગ્રેસના રાષ્ટ્રીય ઉપાધ્યક્ષ રાહુલ ગાંધી આજથી ઉત્તર ગુજરાત વિસ્તારની ત્રણ દિવસની મુલાકાતે છે. નોંધનીય છે કે તેમના આ પ્રવાસમાં તે ઉત્તર ગુજરાતના 13 વિધાનસભા ક્ષેત્રોની મુલાકાત લેશે સાથે જ જૈનથી લઇને હિંદુ તેવા કુલ 7 મંદિરોની મુલાકાત કરશે. સાથે હિંમતનગર, ઇડર જેવા ભાજપ તરફી પ્રદેશોમાં જાહેર સભા પણ કરશે. નોંધનીય છે કે બનાસકાંઠાના પૂરગ્રસ્ત વિસ્તાર જેમ કે પાલનપુર, ડીસા અને પાટણમાં પણ જે જાહેરસભા સંબોધશે. ઉલ્લેખનીય છે કે આ પહેલા પૂર વખતે ધાનેરામાં તેમની પર પથ્થર મારવાની ઘટના બની હતી. વધુમાં ઉત્તર ગુજરાતમાં જ્યારે પૂર હતું ત્યારે કોંગ્રેસના ધારાસભ્યો બેંગલુરુ જતા રહ્યા હતા તે વાતનો રોષ પણ લોકોના મનમાં છે. તે જોતા રાહુલ ગાંધીની આ યાત્રા મહત્વપૂર્ણ બની રહેશે.